
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 858 


2 Οκτωβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή της νέας γέφυρας του Δ.Δ. Τριποτάμου του 
Δ. Μελίτηςτου Ν. Φλώρινας με τις προσβάσεις της. 1 
Χαρακτηρισμός ως διατηρητέου του κτιρίου που βρί¬ 
σκεται επί της οδού Τσαμαδού αριθ. 13 του εγκε¬ 
κριμένου ρυμοτομικού σχεδίου του Δήμου Πειραιά 
(Ν. Αττικής) και καθορισμός ειδικών όρων και πε¬ 


ριορισμών δόμησης αυτού. 2 

Κήρυξη ως αναδασωτέας έκτασης συνολικού εμβα- 
δού 4344,18 τ.μ. στη θέση «Σκάλα - Καμπούδι» πε¬ 
ριοχής Δημ. Διαμερίσματος Ουρανούπολης του 

Δήμου Σταγίρων - Ακάνθου Ν. Χαλκιδικής. 3 

Κήρυξη ως αναδασωτέας δημόσιας δασικής έκτασης 
(δάσος Χαλεπίου Πεύκης) εμβαδού 160.000,00 τε- 
τρ. μέτρων στη δασική θέση «Λεόντιο» περιφέρειας 
Δ.Δ. Λεοντίου, Δήμου Νεμέας του Νομού Κοριν¬ 
θίας. 4 


ΑΠΟΦΑΣΕΙ Σ 

Αριθ. 1140 (1) 

Αναγκαστική απαλλοτρίωση ακινήτων για την κατασκευή 
της νέας γέφυρας του Δ.Δ. Τριποτάμου του Δ. Μελίτης 
του Ν. Φλώρινας με τις προσβάσεις της. 

Η ΓΕΝΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2882/2.2.2001 (ΦΕΚ 17/6.2.2001 
τ. Α') «Κώδικας Αναγκαστικών Απαλλοτριώσεων Ακινή¬ 
των» όπως αυτός τροποποιήθηκε με τον Ν. 2985/2002 
«Προσαρμογή των διατάξεων του Κώδικα Αναγκαστικών 
Απαλλοτριώσεων Ακινήτων στο Σύνταγμα». 

2. Τις διατάξεις του άρθ. 23 του από 25.11.1929 Διατάγ¬ 
ματος «περί κωδικοποιήσεως των περί κατασκευής και 
συντηρήσεως οδών κείμενων διατάξεων», από τις οποίες 
χαρακτηρίζεται ο σκοπός της απαλλοτρίωσης ως σκοπός 
δημόσιας ωφέλειας. 

3. Τις διατάξεις του άρθ. 1 του Ν. 653/1977 «περί υπο- 


χρεώσεως των παρόδιων ιδιοκτητών δια τη διάνοιξη Εθνι¬ 
κών οδών κλπ», όπως συμπληρώθηκαν με τις παρ. 9 και 10 
του αρθ. 62 Ν. 947/1979 και την παρ. 4 του αρθ. 9 του Ν. 
960/1979, για την εκτέλεση των οποίων εκδόθηκετο Π.Δ. 
929/1979 καθώς και τις διατάξεις της παρ. 14 του άρθ. 4 
του κεφ. Β'του Ν. 2052/1992. 

4. Το 5627/8.7.1999 έγγραφο του Τμήματος Περιβάλλο¬ 
ντος και Χωροταξικού Σχεδιασμού της Δ/νσης Περιβάλ¬ 
λοντος και Χωροταξίας της ΓΔΠ/ΠΔΜ, για τις επιπτώσεις 
στο περιβάλλον από την υλοποίηση της νέας γέφυρας 
Τριποτάμου, Δ. Μελίτης, Ν. Φλώρινας με τις προσβάσεις 
της και το 108146/31.7.2002 έγγραφο του Υπουργείου 
ΠΕ.ΧΩ.ΔΕ. ότι δεν απαιτείται η τήρηση της διαδικασίας 
προέγκρισης χωροθέτησης και η έγκριση περιβαλλοντι¬ 
κών όρων. 

5. Την Οικ. 940/8.3.2002 απόφαση της Διεύθυνσης Δη¬ 
μοσίων Έργων της Περιφέρειας Δυτικής Μακεδονίας με 
την οποία αποφασίστηκε η έγκριση του κτηματολογικού 
διαγράμματος και του κτηματολογικού πίνακα για την κα¬ 
τασκευή της νέας γέφυρας του Δ. Δ. Τριποτάμου του Δ. 
Μελίτηςτου Ν. Φλώρινας με τις προσβάσεις της. 

6. Την4031/17.7.2002 βεβαίωση κάλυψης δαπανώντης 
Δνσης Δημοσίων Έργων της Περιφέρειας Δυτικής Μακε¬ 
δονίας. 

7. Το 2399/12.3.2002έγγραφοτηςΔ/νσηςΓεωργίαςτης 
Ν.Α. Φλώρινας. 

8. Την 942/8.3.2002 πρόταση κήρυξης αναγκαστικής 
απαλλοτρίωσης της Δ/νσης Δημοσίων Έργων της Περι¬ 
φέρειας Δυτ. Μακεδονίας. 

9. Την 2303/29.3.2002 απόφαση της Δ/νσης Δημοσίων 
Έργων της Περιφέρειας Δυτικής Μακεδονίας σχετικά με 
την εφαρμογή του άρθ. 1 του Ν. 653/1977 για τη βελτίω- 
ση-διαπλάτυνση της Ε.Ο. Κοζάνης-Φλώρινας. 

10. Την 1139/31.7.2002 εισήγηση του Προϊσταμένου 
της Κτηματικής Υπηρεσίας Ν. Φλώρινας μετά των συνημ¬ 
μένων της, από τα οποία προκύπτει ότι έχουν τηρηθεί οι 
προϋποθέσεις του άρθρου 3 του Ν. 2882/2001, αποφασί¬ 
ζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την κατα¬ 
σκευή της νέας γέφυρας Δ. Δ. Τριποτάμου του Δ. Μελίτης 
του Ν. Φλώρινας με τις προσβάσεις της έκτασης συνολι¬ 
κού εμβαδού Ε: 5.849,50 τ.μ. που βρίσκεται στο Ν.Φλώρι¬ 
νας και συγκεκριμένα στην κτηματική περιοχή Τριποτά- 
μου του Δήμου Μελίτης και εικονίζεται με κλίμακα 1:500 

στο από 8.3.2002 με αρ. ΚΙ και Κ2 κτηματολογικό διά¬ 
γραμμα και κτηματολογικό πίνακα (σελίδες 3) αντίστοιχα 
της Δ/νσης Δημοσίων Έργων της Περιφέρειας Δυτ. Μα¬ 
κεδονίας τα οποία έχουν συντάξει η Δ/νση Τεχνικών Υπη¬ 
ρεσιών της Ν.Α. Φλώρινας και η Δ/νση Δημοσίων Έργων 
της Περιφέρειας Δυτ. Μακεδονίας και έχει θεωρήσει ο 
ΔντηςΔΔΕ/ΠΔΜ Ε. Καραλευθέρης την 8.3.2002. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1. Ολανδέζου Ευθυμία του Παναγιώτη. 

2. Ρούσης Σταύρος. 

3. Αφοί Ρούση. 

4. Κασκαμανίδης Μιλτιάδης του Κων/νου. 

5. ΟΈ. Βιομηχανία Γάλακτος Ν. Γιαννάκης - Σ. Σιαφαρί- 
κας κλπ. 

Η απαλλοτρίωση κηρύσσεται υπέρ του Δημοσίου και με 
δαπάνη α. του Δημοσίου που θα αντιμετωπιστεί με δαπά¬ 
νες του Προγράμματος Δημοσίων Επενδύσεων του 2002 
για Νομαρχιακά Έργα, κωδικό ΣΑ Ε 005 τροπ. 2, ενάριθ- 
μο έργο 2002 ΣΕ 00500161 «απαλλοτριώσεις γέφυρας 
Τριποτάμου» και 

β) των παρόδιων ιδιοκτητών που ωφελούνται με τις προ¬ 
ϋποθέσεις του νόμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 31 Ιουλίου 2002 

Η Γ ενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 
-♦- 

Αριθ. 16108 (2) 

Χαρακτηρισμός ως διατηρητέου του κτιρίου που βρίσκε¬ 
ται επί της οδού Τσαμαδού αριθ. 13 του εγκεκριμένου 
ρυμοτομικού σχεδίου του Δήμου Πειραιά (Ν. Αττικής) 
και καθορισμός ειδικών όρων και περιορισμών δόμη¬ 
σης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 


5. Την από 21.3.2002 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 24.4.2002 σύμφωνη γνώμη της φερόμενης 
ιδιοκτήτριας του κτιρίου Γεωργίας Αντσακλή (αριθμ. 
πρωτ. ΥΠΕΧΩΔΕ 6019/3644/24.4.2002). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκεται 
επί της οδού Τσαμαδού αριθ. 13 του εγκεκριμένου ρυμο¬ 
τομικού σχεδίου του Δήμου Πειραιά (Ν. Αττικής), φερόμε- 
νο ως ιδιοκτησία Γεωργίας Αντσακλή, όπως αυτό φαίνεται 
με μαύρη διαγράμμιση στο σχετικό πρωτότυπο διάγραμμα 
σε κλίμακα 1:2500, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την αριθμ. 
16108/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο και οι εναρ¬ 
μονιζόμενες με αυτό μεταγενέστερες προσθήκες, όχι όμως 
και τα πάσης φύσεως καθ’ ύψος ή κατ’ επέκταση υπάρχοντα 
προσκτίσματα, που αλλοιώνουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτεχνι¬ 
κών και διακοσμητικών στοιχείων του χαρακτηριζόμενου 
ως διατηρητέου κτιρίου, όσο και του ίδιου του κτιρίου συ¬ 
νολικά, πλην εκείνων των στοιχείων ή προσκτισμάτων για τα 
οποία έχει γνωμοδοτήσειη Ε.Π.Α.Ε. για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λειτουργικούς λόγους, του χαρακτη¬ 
ριζόμενου ως διατηρητέου κτιρίου, εφόσον δεν αλλοιώ¬ 
νεται ο αρχιτεκτονικός χαρακτήρας του και δεν θίγονται 
τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. 

6. Αιτήσεις για προσθήκη στο χαρακτηριζόμενο ως δια¬ 
τηρητέο κτίριο αποστέλλονται από την πολεοδομική υπη¬ 
ρεσία στην αρμόδια Υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων, με γνώμη της 
ΕΠΑΕ, για ειδική ρύθμιση, σύμφωνα με τις διατάξεις του 
άρθρου 4 (παρ. 2) του Ν. 1577/1985 (Α' 210), όπως αντι- 
καταστάθηκε με την παρ. 2 του άρθρου 3 του Ν. 
2831/2000, εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του χαρακτηριζόμενου ως διατηρητέου κτιρίου κα¬ 
θώς και για την τοποθέτηση επιγραφών απαιτείται έγκρι¬ 
ση της Ε.Π.Α.Ε. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα, 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 3816 ( 3 ) 

Κήρυξη ως αναδασωτέας έκτασης συνολικού εμβαδού 
4344,18 τ.μ στην θέση «Σκάλα-Καμπούδι» περιοχής 
Δημ. Διαμερίσματος Ουρανούποληςτου Δήμου Σταγί¬ 
ρων - Ακάνθου Ν. Χαλκιδικής. 

Ο ΔΙΕΥΘΥΝΤΗΣ Ν. ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις διατάξεις του Ν. 998/79 «Περί Προστασίας Δασών 
κ.λ.π.» και ειδικότερα: 

I. Του άρθρου 41 παρ. 1 

II. Του άρθρου 38 

3. Τις Διαταγές του Υπουργείου Γεωργίας 

I. 160417/1180/8.7.70 

II. 182447/3049/24.9.80. 

4. Την 3233/3.9.2002 Πρόταση του Δασαρχείου Αρναί- 
ας. 

5. Τις διατάξεις του άρθρου 1 παρ. 2 του Ν. 2503/97 
«Μεταβίβαση αρμοδιοτήτων στον Γ ενικό Γ ραμματέα Πε¬ 
ριφέρειας». 

6. Την 5631/11.8.2000 (ΦΕΚ 1339/Β/2000) απόφαση Γε¬ 
νικού Γραμματέα Περιφέρειας Κεντρικής Μακεδονίας 
«Κατανομή αρμοδιοτήτων στους προϊσταμένους των Δα¬ 
σικών Υπηρεσιών», αποφασίζουμε: 

Κηρύσσουμε αναδασωτέα έκταση συνολικού εμβαδού 
τεσσάρων χιλιάδων τριακοσίων σαράντα τεσσάρων και 
δεκαοκτώ (4344,18) τ.μ. στη θέση «Σκάλα Καμπούδι» πε¬ 
ριοχής Δημ. Διαμ. Ουρανούπολης του Δήμου Σταγίρων- 


Ακάνθου Ν. Χαλκιδικής με σκοπό την προστασία και την 
αναδάσωση με φυσική αναγέννηση της έκτασης που εκ¬ 
χερσώθηκε και καταλήφθηκε παράνομα από τον Γερούκη 
Αργύριο του Ιωάννη κάτοικο Μ. Παναγίας. 

ΤΜΗΜΑ Ιο 

Η έκταση αυτή προσδιορίζεται από τα στοιχεία του συ¬ 
νημμένου τοπογραφικού διαγράμματος και είναι εμβα¬ 
δού Δ1= 986,44 &Δ3= 145,13 τ.μ και συνορεύει: 

Βόρεια: Με Εποικιστική έκταση δασικής μορφής. 

Νότια: Με Εποικιστική έκταση δασικής μορφής. 

Ανατολικά: Με δρόμο. 

Δυτικά: Με Εποικιστική έκταση δασικής μορφής. 

ΤΜΗΜΑ 2ο 

Η έκταση αυτή προσδιορίζεται από τα στοιχεία του συ¬ 
νημμένου τοπογραφικού διαγράμματος και είναι εμβα¬ 
δού Δ2=3212,61 τ.μ και συνορεύει: 

Βόρεια: Με Εποικιστική έκταση δασικής μορφής. 

Νότια: Με Εποικιστική έκταση δασικής μορφής. 

Ανατολικά: Με Εποικιστική έκταση δασικής μορφής. 

Δυτικά: Με Εποικιστική έκταση δασικής μορφής και 
δρόμο. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 16 Σεπτεμβρίου 2002 

Με εντολή Γενικού Γ ραμματέα Περιφέρειας 
Ο Διευθυντής Δασών κ.α.α. 

ΓΕΩΡΓΙΟΣ ΛΕΙΒΑΔΙΩΤΗΣ 

ΑΠΟΣΠΑΣΜΑ ΧΑΡΤΗ^ 1:50000 Φ.Χ. ΙΕΡΙΣΣΟΥ 



Αγγελος Αυγολούπης 
Δασολόγος με βαθμό Β 


βαδιώτης 
με βαθμό Α 

Αριθ. 1907 (4) 

Κήρυξη ως αναδασωτέας δημόσιας δασικής έκτασης, 

(δάσος Χαλεπίου Πεύκης) εμβαδού 160.000,00 τετρ. 

μέτρων, στη δασική θέση «Λεόντιο» περιφέρειας Δ. Δ. 

Λεοντίου, Δήμου Νεμέας του Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ) Της παρ. 1 του άρθρου 24 καιπαρ. 3 άρθρου 117του 
Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου νόμου. 

ε) Του Ν. 2612/1998 «Ανάθεση της δασοπυρόσβεσης 
στο Πυροσβεστικό Σώμα και άλλες διατάξεις». 

2. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.8.80, γ) 168692/ 
2318/5.10.81, δ) 85144/ 1468/9.9.92 και ε) 60284/ 365/ 
26.1.1994. 

3. Την 838/2002 απόφαση του Ε' Τμήματοςτου Συμβου¬ 
λίου της επικράτειας που μας κοινοποιήθηκε με το 
105204/2793/ έγγραφο του Υπουργείου Γεωργίας. 

4. Την 4705/26.8.2002 πρόταση του Δασαρχείου Κόριν¬ 
θου και τα συνοδεύοντα αυτήν στοιχεία, από όπου προ¬ 
κύπτει ότι η έκταση που αναφέρεται στο θέμα είχε κατά 
τον χρόνο της αποψιλώσεώς της, που έγινε σύμφωνα με 
την από 22.8.02 έκθεση αυτοψίας του Δασολόγου, Δα¬ 
σαρχείου Κορίνθου Αδάμ Αλεξίου, που συνοδεύειτο προ- 
αναφερόμενο έγγραφο, από την πυρκαγιά της 30ης Ιου¬ 


νίου 2002, δασικό χαρακτήρα, κατά την έννοια του Ν. 
998/79 (παρ. 1, άρθρ. 3 σε συνδυασμό με τις παρ. 1 δ & 2δ 
άρθρου 4) και ως εκ τούτου επιβάλλεται η κήρυξη της ως 
αναδασωτέας, αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή αναγέννηση, της δασικής βλά¬ 
στησης που καταστράφηκε από την πυρκαγιά της 30ης 
Ιουνίου 2002, την δημόσια δασική έκταση, κατά την έννοια 
του Ν. 998/1979 (παρ. 1, άρθρο 3, σε συνδυασμό με με τις 
παρ. 1δ & 2δ, άρθρου 4)) εμβαδού εκατόν εξήντα χιλιά¬ 
δων (160.000,00) τετραγωνικών μέτρων που βρίσκεται 
στην δασική θέση «Λεόντιο» της περιφέρειας Δ.Δ. Λεοντί¬ 
ου, Δήμου Νεμέας Νομού Κορινθίας, προσδιορίζεται από 
τα στοιχεία Α,Β,Γ,Δ,Ε,Ζ,Η,Θ,Ι,Κ,Λ,Μ,Α, φαίνεται στο συ¬ 
νημμένο από 22.8.2002 τοπογραφικό διάγραμμα που συ¬ 
νέταξε ο Δασολόγος του Δασαρχείου Κορίνθου Αδάμ 
Αλέξιος που έχει τοποθετήσει επάνω σε απόσπασμα χάρ¬ 
τη ΓΎΣ (αριθ. Φύλλου 6363/8) κλίμακας 1:5000, θεωρήθη¬ 
κε από τον Αν. Δασάρχη Κορίνθου, το οποίο αποτελεί ανα¬ 
πόσπαστο μέρος της απόφασης μας αυτής και έχει όρια: 

ΑΝΑΤΟΛΙΚΑ: Με δημόσια δασική έκταση. 

ΔΥΤΙΚΑ: Με δημόσια δασική έκταση. 

ΒΟΡΕΙΑ: Με δημόσια δασική έκταση. 

ΝΟΤΙΑ: Με μη δασικές εκτάσεις, αγροτικό δρόμο. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Ν. 998/1979) και προ της δημοσιεύσε- 
ώςτης στην Εφημερίδα της Κυβερνήσεως (άρθρο 37, Ν. 
3200/55). 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 18 Σεπτεμβρίου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

